Ashfordin musta marmori

Ashfordin musta marmori on tummaa kalkkikiveä, jota louhitaan Englannin Derbyshiren kreivikunnasta läheltä Ashfordia. Kiven kiillotettu pinta on erityisen koristeellista. Kivi ei itse asiassa ole geologisesti marmoria, vaan pienikiteistä sedimenttikiveä.

Louhittua marmoria käsiteltiin vesivoimalla toimivassa Ashfordin marmoriverstaalla Wyejoen varrella vuosina 1748–1905. Aluksi kiveä kaiverrettiin tai etsattiin, mutta vuonna 1835 Italiassa käynyt Devonshiren herttua ehdotti kiven käyttämistä värillisiin mosaiikinkaltaisiin kiviupotuksiin. Upotukset tehtiin leikkaamalla marmoriin kuoppia ja täyttämällä ne korukivillä tai paikallisilla värikkäillä kivilajeilla.

Kun kivi oli muodissa, siitä tehtiin kelloja, kynttilänjalkoja ja kirjatukia. Nykyisin käsittelemätön kivi on harvinaista, sillä esiintymä on käytetty loppuun.

Lähteet

Aiheesta muualla 
The Ashford Marble Works and patronage of Cavendish Family Peak District Mines Historical Society

Rakennusmateriaalit
Sedimenttikivilajit